b'\n_START_ARTICLE_\nDinamo Riga (1946\xe2\x80\x931995)\n_START_PARAGRAPH_\nDinamo Riga (\xc3\xaen leton\xc4\x83 R\xc4\xabgas Dinamo) a fost un club de\xc2\xa0hochei\xc2\xa0din\xc2\xa0Riga, Letonia. El a fost fondat \xc3\xaen 1946 \xc8\x99i s-a desfiin\xc8\x9bat \xc3\xaen 1995, c\xc3\xa2nd purta numele\xc2\xa0P\xc4\x81rdaugava R\xc4\xabga.\n_START_SECTION_\nIstorie\n_START_PARAGRAPH_\nDinamo Riga a fost \xc3\xaenfiin\xc8\x9bat\xc4\x83 \xc3\xaen 1946, dup\xc4\x83 reocuparea Letoniei de c\xc4\x83tre Uniunea Sovietic\xc4\x83. A fost unul dintre cele 12 cluburi care au participat la primul Campionat\xc2\xa0al Uniunii Sovietice \xc3\xaen sezonul 1946-1947. Primul joc oficial al echipei s-a desf\xc4\x83\xc8\x99urat \xc3\xaen\xc2\xa0decembrie 1946 \xc8\x99i a fost o victorie a Rig\xc4\x83i cu 5-1 \xc3\xaempotriva lui\xc2\xa0Dinamo Tallinn.\xc2\xa0Primul sezon al forma\xc8\x9biei a fost considerat drept unul de succes, cu echipa termin\xc3\xa2nd turneul pe locul al patrulea. Lotul echipei era format \xc3\xaen principal din juc\xc4\x83tori care au jucat pentru\xc2\xa0echipa na\xc8\x9bional\xc4\x83\xc2\xa0a Letonei \xc3\xaen perioada interbelic\xc4\x83._NEWLINE_La \xc3\xaenceput clubul nu avea un stadion permanent, juc\xc3\xa2ndu-\xc8\x99i jocurile de acas\xc4\x83 \xc3\xaen mai multe locuri. \xc3\x8encep\xc3\xa2nd cu\xc2\xa0sezonul 1950-1951, Dinamo a \xc3\xaenceput s\xc4\x83-\xc8\x99i joace meciurile de acas\xc4\x83 pe Stadionul\xc2\xa0Daugava, dar unele meciuri s-au desf\xc4\x83\xc8\x99urat pe patinoare \xc3\xaen aer liber \xc3\xaen func\xc8\x9bie de vreme. Situa\xc8\x9bia nu s-a schimbat p\xc3\xa2n\xc4\x83 \xc3\xaen sezonul 1960-1961, c\xc3\xa2nd stadionul a fost renovat._NEWLINE_Dinamo Riga \xc8\x99i-a schimbat numele \xc3\xaen Daugava Riga \xc3\xaenainte de \xc3\xaenceperea sezonului 1949-1950, \xc8\x99i l-a p\xc4\x83strat timp de un deceniu, \xc3\xaenainte ca echipa s\xc4\x83-\xc8\x99i schimbe numele din nou.\xc2\xa0La mijlocul anilor cincizeci, nucleul echipei \xe2\x80\x94 juc\xc4\x83tori care \xc8\x99i-au \xc3\xaenceput cariera \xc3\xaenainte de al Doilea R\xc4\x83zboi Mondial \xe2\x80\x94 au \xc3\xaenceput s\xc4\x83 se retrag\xc4\x83, lucru care a dus odat\xc4\x83 cu trecerea timpului la c\xc4\x83derea echipei \xc3\xaen clasament._NEWLINE_Clubul \xc8\x99i-a schimbat din nou numele, fiind cunoscut din sezonul 1958-1959 drept RVR Riga, \xc3\xaens\xc4\x83 a revenit la denumirea Daugava (RVR) doi ani mai t\xc3\xa2rziu. Schimbarile de nume nu au ajutat echipa s\xc4\x83 se salveze de la retrogradare, ajung\xc3\xa2nd p\xc3\xa2n\xc4\x83 \xc3\xaen divizia a treia.\xc2\xa0\xc3\x8en timpul anilor \xc8\x99aizeci, clubul a adoptat o nou\xc4\x83 politic\xc4\x83 de recrutare a juc\xc4\x83torilor \xc8\x99i antrenorilor, trec\xc3\xa2nd de la alegerea juc\xc4\x83torilor locali la transferarea de juc\xc4\x83tori din toate col\xc8\x9burile Uniunii Sovietice \xc8\x99i chiar \xc8\x99i din str\xc4\x83in\xc4\x83tate.\xc2\xa0\xc3\x8enainte de sezonul 1967-1968, dup\xc4\x83 ce clubul\xc2\xa0\xc8\x99i-a schimbat proprietarii, acesta a revenit la denumirea Dinamo Riga, \xc3\xaens\xc4\x83 acel sezon avea s\xc4\x83 fie cel mai slab din toat\xc4\x83 istoria clubului._NEWLINE_\xc3\x8en sezonul 1987-1988, Dinamo Riga a ob\xc8\x9binut cel mai bun rezultat \xc3\xaen Campionatul Uniunii Sovietice, pierz\xc3\xa2nd \xc3\xaen final\xc4\x83 \xc3\xaen fa\xc8\x9ba lui\xc2\xa0\xc8\x9aSKA Moscova._NEWLINE_\xc3\x8en 1975, Viktors Hatu\xc4\xbcevs de la Dinamo Riga a devenit primul juc\xc4\x83tor de hochei pe ghea\xc8\x9b\xc4\x83 din Uniunea Sovietic\xc4\x83 care a fost ales \xc3\xaen urma draftului organizat de\xc2\xa0Liga Na\xc8\x9bional\xc4\x83 de Hochei. Totu\xc8\x99i, el nu a primit \xc8\x99ansa de a juca \xc3\xaen NHL, pentru c\xc4\x83 juc\xc4\x83torilor sovietici nu li se permitea s\xc4\x83 joace pentru echipe str\xc4\x83ine. \xc3\x8en sezonul 1976-1977, vedeta celor de la Dinamo Riga,\xc2\xa0Helmuts Balderis, a fost principalul marcator, a avut cele mai multe goluri, \xc8\x99i a fost numit cel mai bun juc\xc4\x83tor al sezonului. A fost cel mai bun marcator al sezoanelor 1975-1976 \xc8\x99i 1983. El a marcat 333 de puncte \xc3\xaen \xc3\xaentreaga sa carier\xc4\x83 \xc3\xaen Uniunea Sovietic\xc4\x83._NEWLINE_Dup\xc4\x83 sf\xc3\xa2r\xc8\x99itul Uniunii Sovietice, echipa a continuat s\xc4\x83 joace p\xc3\xa2n\xc4\x83 \xc3\xaen 1995 ca membr\xc4\x83 a Ligii Interna\xc8\x9bionale de Hockey, succesorul Campionatului Sovietic de Hochei. \xc3\x8en aceast\xc4\x83 perioad\xc4\x83, echipa a fost numit Stars R\xc4\xabga \xc8\x99i mai t\xc3\xa2rziu, P\xc4\x81rdaugava R\xc4\xabga. \xc3\x8en aceast\xc4\x83 perioad\xc4\x83 a jucat \xc8\x99i\xc2\xa0Aleksei Nikiforov, antrenorul mai multor echipe americane din\xc2\xa0NHL._NEWLINE_Clubul a fost re\xc3\xaenfiin\xc8\x9bat pe 7 aprilie 2008 \xc8\x99i face parte din\xc2\xa0Liga Continental\xc4\x83 de Hochei. (vezi Dinamo Riga).'